als_Latn dik_Latn sag_Latn
Curri firmos për Ghoverla UzhorodPublikuar 1 year ago në Zëri
Mesfushori shqiptar, Debatik Curri, është kthyer sërish në futbollin ukrainas, por jo në ekipin e Vorsklla Polltavës, nga ishte larguar tre vite më parë. Curri karrierën e tij do ta vazhdojë në ekipin e Ghoverla Uzhorod, anëtar i kategorisë së parë të futbollit ukrainas, me të cilin ka firmosur kontratë 2-vjeçare. Lajmin e ka bërë të ditur Shpëtim Babaj, i cili edhe ka ndërmjetësuar në këtë transfer të mesfushorit shqiptar.
“Debatik Curri ka arritur marrëveshje dyvjeçare me ekipin ukrainas Ghoverla Uzhorod”, ka thënë Babaj, i cili aktualisht është aktiv edhe në fushën e futbollit, si lojtar i Trepçës’89. Babaj së bashku me Currin javën e shkuar kishin qëndruar në Ukrainë, kur edhe ishte firmosur marrëveshja. “Në funë të javës së shkuar kemi udhëtuar me Currin në Ukrainë dhe i kemi kryer të gjitha procedurat e marrëveshjes, e cila e ka kthyer Debatikun pas një kohe të shkurtët në futbollin ukrainas”.
Curri muaj më parë ishte ndarë me ekipin turk Gençlerbirligi, ku kishte kaluar një periudhë mjaft të vështirë, e cila ishte përcjellë me lëndime. Mirëpo ndarja me turqit ia kishte hapur atij mundësitë që të kalojë në ndonjë klub tjetër. Mbrojtësi i kombëtares shqiptare ndërkohë kishte marrë disa oferta në Turqi dhe Ukrainë, por duket se më joshëse ishte ajo e Uzhorodit.
“Curri ka pasur disa oferta të mira, por kjo e Uzhorodit ishte më e mira. Të dyja palët janë ndarë të kënaqura me marrëveshjen, që ka bërë ajo të arrihet lehtë dhe shpejt”, tha në vazhdim Babaj. Prishtinasi pritet që deri në fund të kësaj jave t’i bashkangjitet ekipit ukrainas. “Debatiku deri më datën 2 gusht do të duhej t’i bashkohej ekipit, në bazë të marrëveshje që ka me klubin e tij të ri”.
Curri (29) për pesë vite kishte bartur fanellën e Vorsklla Polltavës, para se të kalonte në Gençerbirligi në vitin 2010, ku ishte transferuar nga FC Prishtina. Me Vorsklla Pollatëvn ai kishte pasur 148 paraqitje dhe kishte shënuar 29 gola. Aktaulsiht Curri është pjesë edhe e kombëtares shqiptare për të cilën ka luajtur 38 ndeshje. B.D
als_Latn als_Latn als_Latn als_Latn als_Latn als_Latn